Пианино

Пианино (ит. piano – кӯтоҳшудаи калимаи «фортепиано») — сози мусиқии торӣ-клавишиест аз навъи фортепиано. 

Пианино дар охири а. XVIII ихтироъ шуда, баъдтар хеле дигаргун шуд ва дар нимаи а. XIX мукамал гардида, намуди ҳозираашро гирифтааст. Яке аз нишонаҳои хоси Пианино – ба тарзи амудӣ ҷой гирифтани рома (чорчӯба) бо торҳояш буда (дар роял торҳо дар ҳолати уфуқӣ ҷойгиранд), аз ин сабаб андозаи соз хурд асту ҷои камро ишғол мекунад. Клавиатураи Пианино як қадар баланд аст, нисбат ба роял, аз ҷиҳати техникаи навохтан ҳар ду соз ҳам пешрафтаанд. Аммо бо қувваи садодиҳӣ ва бо диапазони регистри болоӣ, назар ба Пианино роял афзалият дорад. Пианино бештар дар шароити хонагӣ истифода бурда мешавад. Обидпур Ҷ. Луғатномаи тафсирии мусиқӣ / зери назари Б.Қобилова. – Душанбе: Аржанг, 2019. – С.301. – 480 с. ISBN 978-999-47-43-90-2  
 Ҳамчунин нигаред 
 Фортепиано
 Роял
 Аксҳо 

 Эзоҳ 

Гурӯҳ:Созҳои мусиқии клавишдор